નડિયાદ બસ મથકમાં મંગળવારે રાત્રે 1.45ના અરસામાં ઉભેલી બસ નંબર જીજે-18-વાય-9757માં સોજીત્રાના ત્રાંબોલ ગામનો ઇસમ ચઢ્યો હતો. જેના પાસે માતર પોતાની સાસરિયામાં જવા પૂરતા રૂપિયા ન હોવાથી રાજાપાઠમાં આ ઇસમે બસ ચાલુ કરી અને હંકારી મૂકતાં ફરજ પરના કર્મચારીઓમાં દોડધામ મચી જવા પામી હતી. આ ઘટનાની જાણ પોલીસને કરવામાં આવતાં પોલીસ પણ દોડતી થઇ હતી. બસ મથકથી નીકળેલો આ શખ્સ ઓવરબ્રિજ પર બસ હંકારી હતી. અહીં ઓવરબ્રિજની રેલિંગને બસ અથડાયા બાદ તે આગળ ગયો હતો અને મિશન રોડ ઉપર આવેલા ચર્ચની દિવાલ સાથે ફરી બસ અથડાવી હતી. ચર્ચની દિવાલ તૂટી હતી. દરમિયાન પશ્ચિમ પોલીસની ટીમે તેને ઝડપી પાડ્યો હતો. ઝડપાયેલા શખ્સે પોતાની ઓળખ આણંદ જિલ્લાના સોજીત્રાના ત્રાંબોલ ગામે રહેતો જયંતિ શનાભાઇ પરમાર હોવાનું અને માતર પોતાની સાસરિ્યામાં જતો હોવાનુ જણાવ્યું હતું.પોલીસે તેની અટક કરી છે.